El Festival de cinema de Paterna preestrena demà “Por los pelos”
27/07/2022

# El Festival de cinema de Paterna preestrena demà “Por los pelos”

[![ El Festival de cinema de Paterna preestrena demà “Por los pelos”](/images/noticias/2022/7/8217/8217_lg.jpg)](/images/noticias/2022/7/8217/8217_lg.jpg)

27.07.2022

*   El Festival de Cinema Antonio Ferrandis, juntament amb els cinemes Kinépolis Paterna acull demà dijous, 28 de juliol la preestrena de “Por los pelos”, la nova comèdia de Nacho G. Velilla.
*   La projecció comptarà amb la presència del realitzador i de dos dels seus protagonistes, els actors Eva Ugarte i Carlos Librado “Nene”.

El Festival de Cinema Antonio Ferrandis, juntament amb els cinemes Kinépolis Paterna, acull demà dijous, 28 de juliol la preestrena de “Por los pelos”, la nova comèdia de Nacho G. Velilla (Perdiendo el Norte). La projecció comptarà amb la presència del realitzador i de dos dels seus protagonistes, els actors Eva Ugarte (El juego de las llaves) i Carlos Librado “Nene” (Legado en los huesos).

El “turisme capil·lar” és el fil argumental d'aquesta comèdia coral, que compta amb rostres tan coneguts com Antonio Pagudo (Mamá no enRedes), Amaia Salamanca (Lo dejo cuando quiera) o Leo Harlem (A todo tren. Destino Asturias).

Tres homes amb problemes capil·lars s'embarquen rumb a Turquia per a buscar la solució a l'alopècia. Allí descobriran que la seua baixa autoestima i falta de confiança no sols es deuen al que hi ha damunt del seu cap.

“Por los pelos” arribarà als cinemes el 12 d'agost.

Les Preestrenes del Festival Antonio Ferrandis, organitzats per l'Ajuntament de Paterna i Kinépolis, amb la col·laboració de Consultia Business Travel, ajuden a consolidar la connexió entre València i els principals noms que integren el cinema espanyol a través de diferents preestrenes i presentacions especials.